વડા પ્રધાન નરેન્દ્ર મોદી દ્વારા કરાયેલી નોટબંધી બાદ દેશમાં તેના પર ચર્ચા શરૂ થઇ છે, કારણ કે કેટલાક નિષ્ણાતો નોટબંધીને લાભકારક બતાવી રહ્યા છે તો કેટલાક અર્થતંત્ર માટે નુકસાનકારક. દેશની જનતા નોટબંધીથી બેન્કોની લાઇનમાં ચોક્કસ ઊભી થઇ ગઇ છે, જેથી ગુજરાતમાં કોંગ્રેસને ચોક્કસ લાભ થયો હોવાની ચર્ચા શરૂ થઇ છે, કારણ કે નોટબંધીના નિર્ણય બાદ પ્રથમ વાર કોંગ્રેસના નેતાઓ અને કાર્યકરો મોટી સંખ્યામાં રસ્તા પર ઊતરી આવ્યા છે. નોટબંધીથી કોંગ્રેસ રિચાર્જ થઈ હોય તેવું લાગી રહ્યું છે.